Over 100 drept i blodig søndag i Gaza
Granatregnet inn i østlige bydelen Al-Shijaia i Gaza har pågått siden solnedgang i går. Mens VGs team var i gatene i Gaza søndag ettermiddag var det to hardt skadde, som ble dratt ut av ruinene. Artillerigranater har blitt skutt inn i det tettest befolkede området på Gazastripen. Ofte med kun sekunder mellom hvert granatnedslag. Da en kort humanitær våpenhvile ble innvilget i ettermiddag dro VGs team inn for å se på ødeleggelsene. Men den to timer lange humanitære våpenhvilen, som ble inngått mellom Israel og Hamas søndag, ble brutt mindre enn én time etter at den trådte i kraft.Minst 97 palestinere er drept i israelske angrep mot Gazastripen søndag. Flere av de døde skal være i familie med Hamas-lederen Khalil al-Hayya. 200 mennesker er skadet etter nattens bomberegn. Hamas ba søndag formiddag om en to timers humanitær våpenhvile for å frakte ut de døde og skadede menneskene. Forespørselen ble overlevert israelerne via Røde Kors, skriver The Times of Israel. Den ble brutt etter mindre enn en time. Ifølge Israel brøt Hamas avtalen. De fortsetter derfor angrepene. Hamas har ikke kommentert påstanden om at de brøt våpenhvilen. Tidligere varslet den israelske hæren en opptrapping av bakkeoffensiven på Gazastripen. - Ytterligere styrker slutter seg nå til forsøket på å bekjempe terror på Gazastripen og etablere en virkelighet der israelske innbyggere kan leve i fred og sikkerhet, heter det i en kunngjøring.I alt 13 israelske soldater er drept på Gazastripen søndag, ifølge det israelske militæret. Avisen Haaretz skriver at soldatene ble drept i ulike situasjoner natt til søndag og tidlig på morgenen. Tapet er det høyeste Israel har lidd på én enkelt dag på en årrekke. Til sammen er 18 israelere drept i bakkeoffensiven så langt.I den tett befolkede bydelen hevdes det at IDF, det israelske militæret, har truffet over 100 bygninger. I løpet av natten og morgentimene flyktet mange fra området. Flere søkte tilflukt på og utenfor Shifa-sykehuset. Der jobbet den norske legen, Mads Gilbert, sammen med palestinske leger for å redde liv og lindre de skadede. - Dette er kanskje den verste natten i den tiden jeg har jobbet her nede. Store lidelser og fortvilte mennesker som på dramatisk får livene sine ødelagt, sier Gilbert til VG. BAKGRUNN:Ismail mistet og gravla tre barn i løpet av tre timer Strømmen av flyktninger fra Al-Shijaiya øker på mens VG er på Shifa. En fortvilt kvinne med fire barn å ta seg av, sitter og ser rett framfor seg, så sier hun: - Vi forlot alt vi hadde av jordisk gods, det vi har igjen er vår sjel. Hun holder rundt den minste datteren sin og blar opp, og søker trøst i Koranen. Flere videoer er publisert i morgentimene søndag. De vise grufulle scener fra bydelen, kroppene til døde menn og barn som ligger blodige utenfor husene. Hamas kaller nattens bombing en «sionistisk massakre». VG MENER:Stopp volden! I tillegg er to israelere drept av Hamas-raketter som har falt på israelsk territorium. Hevnen som fulgte fikk palestinerne føle på kroppen, ikke bare i Al-Shijaiya, men også i Beit Lahia i nord, i Rafah og Khan Yunis i sør. Hele tiden kan høres de dumpe smellene av artilleri-granater som slår ned og raketter som skytes ut fra F-16 flyenene. - Det er døde og skadede i gatene, og ingen kan hjelpe dem, sier Ahmed Rabia (52) til Associated Press mens han flykter fra bombene. Samtidig er FNs generalsekretær på vei til Qatar i et forsøk på å presse frem en våpenhvile. Qatar kan nå sitte med nøkkelen til en våpenhvile på Gazastripen, mens Egypt langt på vei har utspilt sin rolle. I Qatar lever Khaled Meshaal og andre Hamas-ledere i eksil.
De siste døgnets angrep blir betegnet som den verste israelske bombarderingen av Gaza noensinne. Minst 97 palestinere og 13 israelere er drept. Tallene stiger.